ועדת הכספים, כנסת 20, פרוטוקול מספר 1012, 2018-04-16 11:45

משה גפני: אני פותח את ישיבת ועדת הכספים לדיון בנושא שינויים בתקציב לשנת 2018.

משה גפני: בבקשה.

משה גפני: פניות לוועדה מספר 18–19 – תמיכות בענפי משק.

<עידו סופר: תודה, אדוני היושב-ראש.

<עידו סופר: אני רכז תעשייה ומסחר באגף התקציבים.

<עידו סופר: הפנייה נועדה להעברת תקציב מסעיף 36, עבור משרד הכלכלה והתעשייה, בסך של 278,132 אלפי ש"ח.

משה גפני: המשרד קטן, אבל זה הרבה כסף.

<עידו סופר: ו-30 מיליוני ש"ח בהרשאה להתחייב, וכן משרות ושעות העסקה לסטודנט.

<עידו סופר: אסביר את מהות הפנייה.

<עידו סופר: בשנת 2016 התקבלה החלטת ממשלה לפיצול זרוע התעסוקה ממשרד הכלכלה והתעשייה, ולמעשה יש כאן גם פיצול תקציבי.

<עידו סופר: תוכנית השכר והתפעול של משרד הכלכלה ישבה בצורה מאוחדת ביחד עם זו של משרד העבודה, בסעיף 36.

<עידו סופר: תקציבית, כל התקציב של משרד הכלכלה עובר לסעיף 38 ולכן, לאור ההסכמות שאליהן הגיעו בין המשרדים, אנחנו כרגע עושים את אותה העברה, מעבירים את חלקו של משרד הכלכלה מסעיף 36 לסעיף 38, שזה השכר והתפעול.

משה גפני: זאת אומרת, אתם הופכים להיות משרד קטן.

<עידו סופר: משרד מרוכז.

משה גפני: למה הסכמתם?

משה גפני: יש שאלות, רבותי?

משה גפני: הם מעבירים את התעסוקה ממשרד הכלכלה והתעשייה למשרד העבודה והרווחה ומעבירים עכשיו את הכסף לשם עם המשרות.

<קריאה: אתה יודע למה הם מעבירים את זה – כדי שבפעם הבאה יוכלו להחזיר.

מיקי רוזנטל: אבל למה נתקבלה ההחלטה?

משה גפני: אין תשובה.

משה גפני: זה החלטת ממשלה והכנסת אישרה אותה.

מיקי רוזנטל: תהיה יותר תעסוקה?

משה גפני: לא.

מיקי רוזנטל: אני שואל באמת, אני לא ציני.

מיקי רוזנטל: למה מעבירים את זה?

מיקי רוזנטל: יש לכך סיבות פוליטיות?

מיקי רוזנטל: אם תגיד לי: "פוליטיקה," אז בסדר, אני מבין.

<עידו סופר: אמנע מלענות.

מיקי רוזנטל: בסדר, הבנתי.

מוסי רז: אין לכם רוב.

מוסי רז: אני מציע שנדלג לשבוע הבא.

משה גפני: אתם מצביעים נגד?

מוסי רז: למה שנהיה בעד?

מיקי רוזנטל: שאלתי האם זה ישפר את מצב התעסוקה.

מיקי רוזנטל: אם כן, אני מצביע בעד.

משה גפני: אז לא יהיו העברות.

עודד פורר: בסוף כל הקואליציה בנויה על יהדות התורה, ישראל ביתנו וש"ס.

משה גפני: זה המצב.

<עידו סופר: חבר הכנסת רוזנטל וחבר הכנסת רז, ההחלטה שהתקבלה היא החלטת ממשלה משנת 2016.

<עידו סופר: כרגע משרד הכלכלה פועל למעשה עם בעיה תקציבית, כי כל התקציב משויך למשרד העבודה.

<עידו סופר: צריך לקחת את השכר, את העובדים, את התקנים של העובדים ואת תקציבי התפעול למשרד הכלכלה ולחלק בין המשרדים, כי זה יוצר כרגע בעיה משמעותית מאוד.

<עידו סופר: לדוגמה, לא ניתן להגדיר את תקני הרכב של העובדים במשרד הכלכלה; לדוגמה, תקציבי פעילות כאלה ואחרים של משרד הכלכלה לא ניתן כרגע להפעיל אותם; ויש בעיה גם כי צריך להפריד בין החשבויות.

<עידו סופר: זה פנייה חשובה מאוד לפעילות של שני המשרדים.

<עידו סופר: לא מדובר כאן על סוגיה פוליטית בשום צורה שהיא.

<עידו סופר: זו פנייה חשובה מאוד ברמה הזאת.

<עידו סופר: אם יש שאלות, נשמח מאוד לענות.

<דודו שטיינמיץ: התקציב במשרד הוא אפס כרגע: אפס תקנים, אפס תקציב.

איתן ברושי: אבל אם אתם לא מביאים את הממשלה – מה, אנחנו שכירי חרב שלכם?

מוסי רז: הוא לא אשם.

מוסי רז: מה אתה צועק עליו?

איתן ברושי: יש לו שר אוצר.

מיקי רוזנטל: אבל הוא לא איש פוליטי, הוא איש מקצוע.

מיקי רוזנטל: מה אתה רוצה ממנו?

איתן ברושי: שר האוצר נסע לחוץ לארץ ושלח אתכם.

מוסי רז: הוא היחיד פה שבסדר.

איתן ברושי: אבל הוא שליח של שר האוצר.

מיקי רוזנטל: מה אתה רוצה ממנו?

איתן ברושי: אצביע נגד.

מיקי רוזנטל: זכותך להצביע נגד.

מיקי רוזנטל: למה אתה צועק עליו?

איתן ברושי: אנחנו לא השליחים של הקואליציה במה שהיא לא רוצה לעשות.

מיקי רוזנטל: בסדר, אבל אל תצעק עליו.

מיקי רוזנטל: מה אתה רוצה ממנו?

מיקי רוזנטל: תצעק על גפני.

איתן ברושי: גפני הוא אתנו.

איתן ברושי: מה אתה רוצה מגפני?

איתן ברושי: לגפני אין ברירה, הוא אתנו.

<עידו סופר: מדובר כאן על סוגיה שחשובה לפעילות המשרדים.

איתן ברושי: אז למה לא דיברתם אתנו?

איתן ברושי: למה לא תדרכתם אותנו?

איתן ברושי: למה לא ביקשתם שנבוא?

איתן ברושי: למה אתם אדישים לְמה שקורה פה?

איתן ברושי: מי שבא – בא ונראה איך תהיה ההצבעה.

איתן ברושי: דיברתי עם חברי הכנסת כדי שיבואו לדיון על המחצבות.

איתן ברושי: למה אתם לא מדברים אתנו?

איתן ברושי: לא אכפת לכם.

איתן ברושי: אתם יודעים שאנחנו יותר אחראים מהקואליציה.

איתן ברושי: אני מצביע נגד, בשביל הפרינציפ.

איתן ברושי: נפיל את זה ואז תלכו לבחירות.

איתן ברושי: איך אתם מתנהגים?

מיקי רוזנטל: זה לא הם.

איתן ברושי: אני יודע שזה לא הם.

מיקי רוזנטל: אז למה אתה צועק עליהם?

איתן ברושי: איפה נדב?

איתן ברושי: נביא את נדב שמש, הוא יודע להסתובב פה כמו פורפרה, להסתובב כאילו הוא מנהל הכנסת.

איתן ברושי: איפה נדב היום?

איתן ברושי: הוא בחופשה?

איתן ברושי: הוא נסע עם השר לחוץ לארץ?

איתן ברושי: שיבוא נדב ויארגן את הקולות שלו.

איתן ברושי: איפה מיקי מכלוף זוהר?

איתן ברושי: איך אתם מתנהגים?

איתן ברושי: אנחנו מצביעים נגד האינטרס שלנו כי הקואליציה לא מתפקדת.

איתן ברושי: אולי כולם עסוקים בחוק ההתגברות עם סמוטריץ'.

איתן ברושי: הוא היה צריך לבוא לכאן, סמוטריץ'.

איתן ברושי: עכשיו הוא עסוק בשטויות של הבית היהודי.

איתן ברושי: אתם לא ראויים לנהל את המדינה, זאת האמת.

איתן ברושי: כך לא מנהלים מדינה.

איתן ברושי: זה נושא יותר מדי רציני מכדי להשאיר אותו לכמה אנשים עלובים כאלה.

איתן ברושי: אני הולך מפה ומצביע נגד, משאיר פה פתק על הצבעה נגד בכל ההצבעות.

יצחק וקנין: מזל שאי אפשר.

יצחק וקנין: ..

איתן ברושי: איך השרים אישרו תקציב?

איתן ברושי: אף אחד לא בא לישיבה והשאירו פתקאות.

<קריאה: שם זה תקנון עבודת הממשלה.

<קריאה: זה שונה.

איתן ברושי: על מי אני אצא?

איתן ברושי: על נדב שמש שלא נמצא פה?

איתן ברושי: אתה בחור צעיר.

איתן ברושי: קלקלו אתכם.

איתן ברושי: הנה, היה פה יאיר פינס שעבר לרשות מקרקעי ישראל.

איתן ברושי: לא רציתי להגיד שעוד לא קלקלו אותו.

איתן ברושי: הוא ייפול לפה של מניה וכל החבר'ה שם, יהפכו אותו לפקיד שרק מפריע.

איתן ברושי: גפני, יש איחור אקדמאי, ובשלב מסוים סוגרים את בית הספר.

איתן ברושי: אחרי רבע שעה אם לא הגיעו המורים השיעור נגמר.

איתן ברושי: אין לך מה לעשות.

איתן ברושי: למה זה כל כך דחוף עכשיו?

איתן ברושי: יש שמועה שמשרד האוצר מקפיא 20 מיליארד שקל ולשר האוצר יש "קופה קטנה".

יצחק וקנין: עזוב, הוא לא ילך נגד, הוא יימנע.

יצחק וקנין: גם מיקי רוזנטל לא מתנגד.

איתן ברושי: אבל איפה הקואליציה?

משה גפני: אתם מתנגדים?

מיקי רוזנטל: כן.

מיקי רוזנטל: אם היה פה רוב לקואליציה, אולי היינו מצביעים בעד, אבל אין לך רוב, אז אנחנו לא.

משה גפני: זה נימוק אידיאולוגי...

מיקי רוזנטל: רגע, אני צריך להעביר את זה?

מוסי רז: בגלל שאז האחריות היא עלינו.

מיקי רוזנטל: תעבדו קצת, תגייסו אנשים.

מיקי רוזנטל: שלחתם את כולם לאוגנדה.

יצחק וקנין: מוסי רז, אם אתה נמנע אנחנו מעבירים את זה.

מוסי רז: אני מוכן להימנע, בתנאי שיואב קיש יבטל את הדיון היום.

<דודו שטיינמיץ: אבל מי בסוף נפגע?

<דודו שטיינמיץ: זה מענקים שאנחנו כרגע לא יכולים לתת למפעלים.

<דודו שטיינמיץ: זה טכני.

<דודו שטיינמיץ: זה סעיף תקציבי חדש.

<דודו שטיינמיץ: זה לקחת מאחד ולהעביר לשני, פה מינוס ופה פלוס.

<דודו שטיינמיץ: כרגע התקציב שלנו הוא אפס.

איתן ברושי: למה לא עשו את זה לפני הפגרה?

איתן ברושי: לא הגיעו להסכמות.

איתן ברושי: עכשיו מה אתם רוצים מאתנו?

מוסי רז: מתי הייתה החלטת הממשלה הזאת?

מיקי רוזנטל: ב-2016.

איתן ברושי: אתה מבין, הם לא הגיעו להסכמות ולכן לא עשו את זה לפני הפגרה.

מוסי רז: עכשיו הם נזכרו?

מיקי רוזנטל: עכשיו בפגרה.

<עידו סופר: אתה מעוניין שאני אענה, חבר הכנסת רז?

<עידו סופר: החלטת הממשלה אכן הייתה בשנת 2016.

<עידו סופר: התקציב נבנה בסוף שנת 2016 לשנים 2017 ו-2018.

<עידו סופר: לומר את האמת, היה סכסוך משמעותי מאוד בין משרד העבודה והרווחה ומשרד הכלכלה בנוגע לזה.

<עידו סופר: אנחנו גם היינו צריכים להתערב באמצע, עד שהגענו כולנו למשהו מוסכם, וזה מה שאתם רואים לפניכם.

<עידו סופר: יש כאן פנייה שחשובה לפעילות השוטפת של המשרדים, זו האמת.

מוסי רז: כלומר המשרדים רבו ביניהם במשך שנה וחצי ועכשיו אנחנו נפתור את הבעיה?

<דודו שטיינמיץ: פתרנו את זה.

<דודו שטיינמיץ: טכנית עושים עכשיו את ההפרטה.

מוסי רז: אז אולי נצביע בעד זה.

מוסי רז: זאת ממשלה שמבקשת מן האופוזיציה להעביר לה את ההצעות.

משה גפני: פניות לוועדה מספר 18–19.

משה גפני: מי בעד אישור הפניות?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 5

משה גפני: נמנעים – אין פניות מספר 18–19 נתקבלו.

משה גפני: הפניות נתקבלו.

משה גפני: הפניות הבאות מספרן 20–21, בעניין מיגון – הוצאות חירום אזרחיות.

מוסי רז: זה ביו"ש.

מוסי רז: הנה, תחבורה ציבורית ביו"ש.

משה גפני: הכול הוא מיגון.

משה גפני: מי יסביר את הפנייה?

משה גפני: בבקשה.

<עלי בינג: הפנייה נועדה לתקצוב סך של 150 מיליון ש"ח בהרשאה להתחייב עבור חיזוק ומיגון מבנים בצפון, ו-25 מיליון ש"ח להוצאה בהתאם לפריסת המזומן הצפויה עבור מטרה זו בשנת 2018, וכן הוצאה של 47 מיליון ש"ח בהוצאה מותנית בהכנסה עבור מיגון של תחנות כוח ותשתיות לאומיות, בהתאם לסיכומים עם חברת החשמל.

מוסי רז: אפשר להבין על מה זה?

מוסי רז: תחנות כוח?

מוסי רז: איפה?

מוסי רז: מה?

מוסי רז: זה 150 מיליון שקל.

<עלי בינג: בואו נעשה הפרדה.

<עלי בינג: קודם כול, יש כאן נציג של פיקוד העורף שיוכל להסביר.

<עלי בינג: אבל לפני שהוא יסביר, יש הפרדה בין שני סכומים: 150 מיליון שקל לא קשורים לתחנות כוח.

<עלי בינג: זה 47 מיליון שקל.

מוסי רז: הבנתי.

מוסי רז: אז זה 197 מיליון שקל.

<עלי בינג: לא, אלה שני סכומים נפרדים.

<עלי בינג: יש 150 מיליון שקל ויש 47 מיליון שקל.

מוסי רז: 150 ועוד 47 זה 197.

<עלי בינג: אבל הם לא ביחד, הם לא קשורים.

איתן ברושי: איפה בתי החולים?

<תומר ניאזוף: אגע בזה.

<תומר ניאזוף: אני ראש ענף תקציבי אג"ם והסדרים באגף התקציבים במשרד הביטחון.

<תומר ניאזוף: אתחיל מן הפנייה של ה-150 מיליון שקלים.

<תומר ניאזוף: התקציב מיועד ברובו לשיקום מקלטים בצפון, בגזרות סמוכות הגבול, ושדרוג של המקלטים: מתן יכולות כמו פתיחה וסגירה מרחוק, מיזוג אוויר וכדומה, כדי שאפשר יהיה לשהות במקלטים האלה לאורך זמן.

<תומר ניאזוף: בנוסף, יש בתוכנית הזאת מיגון של מוסדות בריאות: מרפאות, מכוני דיאליזה; מיגון של מוסדות חינוך ברמת הגולן ובישובים נוספים בצפון; ומיגון של מוסדות רווחה במקומות שיש בהם שוהים, חוסים שאי אפשר לפנות אותם בזמן חירום.

<תומר ניאזוף: כמו כן, אנחנו משתלבים בפרויקטים קיימים, כמו הקמה של מתנ"סים וכדומה, בתקצוב של מרחבים מוגנים.

איתן ברושי: הביצוע הוא באחריות משרד הביטחון?

<תומר ניאזוף: פיקוד העורף הוא קבלן משנה לתוכנית הזאת.

איתן ברושי: זה כולל גם את כספי קק"ל?

<תומר ניאזוף: לא, אין כספי קק"ל.

רחל עזריה: מה קק"ל עכשיו?

איתן ברושי: אל תצחקי.

איתן ברושי: תבדוק לפני שאתה אומר לי לא.

איתן ברושי: לפי דעתי, אדוני היושב-ראש, זה כולל גם את כספי קק"ל.

<תומר ניאזוף: לא.

<תומר ניאזוף: כל ה-150 מיליון שקל האלה זה מתקציב המדינה.

איתן ברושי: אם לא, אז צריך להוסיף את קק"ל.

איתן ברושי: קק"ל נתנה כסף מהתמיכה שלה בגליל גם למיגון של בתי חולים, כמו פוריה ובית החולים בצפת, וגם לנושאים אחרים.

משה גפני: אבל זה לא הפנייה.

איתן ברושי: אם כבר נאמר פה אז אני רוצה להזכיר שקק"ל שותפה למיגון.

איתן ברושי: אני חושב שאתה צריך לציין את זה, או שזה חלק מזה או שזה תוספת.

<תומר ניאזוף: פיקוד העורף מסתכל על התוכנית בכללותה, גם מה שמשרדי הממשלה אחרים מקציבים וגם תוכניות אחרות.

<תומר ניאזוף: יש לנו את התוכנית המלאה.

איתן ברושי: עד שתסתיים הישיבה תיתן לי תשובה?

<תומר ניאזוף: אבדוק.

משה גפני: תודה רבה.

משה גפני: הוצאות חירום אזרחיות, פניות מספר 20–21.

משה גפני: מי בעד?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הפניות נתקבלו.

משה גפני: אנחנו עוברים לבקשה מספר 01-001 – עודפים, נשיא המדינה.

<חזי כהן: הפנייה נועדה להעברת עודפים משנת התקציב 2017 לשנת התקציב 2018 בסך של 6 מיליון ו-148,000 ש"ח לתוכניות של נשיא המדינה ונשיא המדינה לשעבר.

איתן ברושי: מי זה הנשיא לשעבר?

<חזי כהן: נשות הנשיאים לשעבר: הגברת ויצמן, הגברת הרצוג והגברת נבון, שההוצאות שלהן ממומנות.

מיקי רוזנטל: רק לוודא, הזכויות של אשת קצב בוטלו?

<חזי כהן: כן.

משה גפני: מי בעד הבקשה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה נתקבלה.

משה גפני: בקשה מספר 07-002 – המשרד לביטחון פנים.

<עמיחי דוד: הפנייה מיועדת להעברת 80% מן העודפים המחויבים של שנת 2017 לשנת 2018 בסך 685 מיליון שקל.

משה גפני: למה זה לא בבסיס?

משה גפני: למה זה בעודפים?

<עמיחי דוד: יש פה הרבה נושאים.

<עמיחי דוד: המשרד לביטחון פנים, המשטרה, הם בדרך כלל בהתכתבויות חוצות-שנה ולכן הם מייצרים עודפים.

<עמיחי דוד: נמצאים אתי פה נציגי המשרד לביטחון פנים והמשטרה והם יכולים להסביר, אם יש שאלות.

איתן ברושי: מה הפירוט של סעיפי המשנה?

<עמיחי דוד: יש פה סך של 213 מיליון ש"ח עבור קניות המשרד לביטחון פנים; יש פה סך של 14 מיליון ש"ח עבור קניות הרשות להגנה על עדים; יש פה סך של 185 מיליון ש"ח עבור הרשות הארצית לכבאות והצלה; 118 מיליון ש"ח עבור שירות בתי הסוהר; 90 מיליון ש"ח עבור קניות המשטרה; 57 מיליון ש"ח עבור רכישת שירותי כוח אדם במשטרה; וכ-5 מיליון ש"ח עבור המטה הארצי במשטרה.

איתן ברושי: אני רוצה להגיד מה אין בהעברות האלה.

משה גפני: זה לא העברות.

משה גפני: זה עודף.

משה גפני: העברות היו קודם.

איתן ברושי: לא משנה.

איתן ברושי: אגיד מה אין בתוכנית הזאת: אין פה ולו שקל אחד למיגור הפשיעה החקלאית.

איתן ברושי: אתמול הייתה לי שיחה ארוכה עם השר גלעד ארדן.

איתן ברושי: פניתי לראש הממשלה אתמול במכתב דחוף, אחרי שיחות עם יואב הורוביץ וצחי ברוורמן.

איתן ברושי: אני רוצה לומר פה, אדוני היושב-ראש, בשידור חי, שהממשלה לא מצליחה לשמור על החקלאות והחקלאים.

איתן ברושי: תקשיב, תראה באיזו חוצפה אתם מתנהגים, אני מדבר אליך עכשיו.

איתן ברושי: אחר כך אומרים לי: למה אתה מרים את הקול?

איתן ברושי: אני אומר לך, מחסלים את החקלאות.

איתן ברושי: אין לילה.

משה גפני: אבל למה אתה צועק עליו?

משה גפני: תצעק על השר שלו.

איתן ברושי: קודם כול, עשיתי את זה אתמול.

איתן ברושי: הוא אמר לי שאני צודק.

איתן ברושי: אמרתי לו: לך לראש הממשלה ותגיד לראש הממשלה שהוא צריך לזמן את הקבינט.

איתן ברושי: אז אני מצביע נגד, כמחאה, משום שלא מוצאים דרך לממן את מיגור הפשיעה החקלאית ולא מוצאים דרך להתמודד עם התופעה, שהולכת ומשתלטת על החקלאות, עד כדי איום אסטרטגי על ביטחון המדינה ועל החקלאות.

איתן ברושי: אני אומר לך, גפני, אם יש דברים שאתה עוד יכול לעשות, תגיד לראש הממשלה שאתה מבקש שהוא יתערב בזה.

איתן ברושי: לפני שסוגרים את בית המשפט תסגרו את הפשיעה.

משה גפני: נצטרך לקיים על זה דיון, אבל לא עכשיו.

משה גפני: תודה רבה.

משה גפני: מי בעד אישור הבקשה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 5

משה גפני: נמנעים – אין בקשה מספר 07-002 נתקבלה.

משה גפני: הבקשה נתקבלה.

איתן ברושי: אני נגד, שיירשם בפרוטוקול.

משה גפני: זה לא הבמה, דרך אגב, אבל בסדר, אין לי טענות.

עמר בר-לב: לפרוטוקול, הצבעתי נגד מתוך סולידריות עם איתן ברושי.

משה גפני: בקשה מספר 24-003.

<חזי כהן: הפנייה התקציבית נועדה להעברת עודפים משנת התקציב 2017 לשנת התקציב 2018 בסך של 506 מיליון ו-732,000 ש"ח במזומן לתוכניות משרד הבריאות.

<חזי כהן: נמצאים כאן נציגי משרד הבריאות, אדוה קליין ולירן טובי, שיסבירו על העודפים.

<לירן טובי: אני מאגף התקציבים של משרד הבריאות.

<לירן טובי: כאמור, יש כאן עודפים מחויבים משנת 2017 בסך 506 מיליון ש"ח, בפירוט הבא: תוכנית תפעול מטה – 224,666 אלפי ש"ח עבור תוכנית לאומית למדדי איכות בבתי חולים, חיזוק קשרי הממשלה בתחום הבריאות עם סין ואפריקה, היערכות משרד בריאות לתרחישי חירום, תפעול תחזוקה שוטפת של מערכות המחשוב, ותשלומים למחירוני תרופות; תוכנית רפואה מונעת – 45 מיליון ש"ח לרכש חיסונים, מערכת ממוחשבת לייצור וייבוא מזון, תרופות שחפת ואיידס לחסרי מעמד, גנטיקה קהילתית ותפעול טיפות חלב.

משה גפני: יש שאלות?

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה נתקבלה.

משה גפני: בקשה מספר 30-001.

<אייל מדן: אני רפרנט עלייה וקליטה.

<אייל מדן: הפנייה התקציבית נועדה להעברת עודפים מחויבים משנת התקציב 2017 לשנת התקציב 2018 בסך של 390.5 מיליון ש"ח במזומן, על פי הפירוט הבא: כפי שצוין, העודפים נובעים בעיקר מתוכניות שהן חוצות-שנים.

משה גפני: באיזה משרד זה?

<אייל מדן: משרד העלייה והקליטה.

משה גפני: אני רואה שזה בעיקר לתוכניות לעולים.

<אייל מדן: נכון.

<אייל מדן: נמצא כאן אופיר להב, סמנכ"ל משרד העלייה והקליטה, והוא יכול להסביר ביתר פירוט.

משה גפני: תודה רבה.

משה גפני: מי בעד אישור הבקשה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה נתקבלה.

משה גפני: בקשה מספר 38-001 – חדשנות.

<נועה שוקרון: אני רפרנטית תעשייה ומסחר באגף התקציבים.

<נועה שוקרון: הפנייה התקציבית נועדה להעברת עודפים מחויבים בסך של כ-160,000 אלפי ש"ח במזומן, תוכניות של רשות החדשנות במדען הראשי ויחידות שונות במשרד הכלכלה: ברשות ההשקעות – כ-64,000 אלפי ש"ח; לקידום הייצוא ועידוד עסקים קטנים – כ-37,000 אלפי ש"ח; ברשות לחדשנות במדען הראשי – כ-20,000 אלפי ש"ח.

<נועה שוקרון: אם יש שאלות, נשמח לענות.

משה גפני: יש שאלות?

משה גפני: אין.

משה גפני: מי בעד אישור הבקשה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה נתקבלה.

משה גפני: בקשה מספר 41-001 – הוצאות שכר ותפעול, רשות ממשלתית למים וביוב.

משה גפני: מה אתם מבקשים?

<תמר לוי בונה: הפנייה התקציבית נועדה להעברת עודפים משנת התקציב 2017 לשנת התקציב 2018 בסך של 53 מיליון ו-734,000 ש"ח.

<תמר לוי בונה: הסיבות שבגינן נוצרו עודפים הן עלויות התפעול השוטפות של רשות המים.

משה גפני: מי מבקש את זה?

<תמר לוי בונה: רשות המים.

<תמר לוי בונה: אלה עלויות התפעול השוטפות של רשות המים, שכר.

משה גפני: יש לנו טענות כלפי רשות המים.

<תמר לוי בונה: בכל אופן, העלויות כאן הן לאבטחה, לתפעול, לחוזים שקשורים ברכש, שירותי ניהול, אחזקה, מסים, ארנונה וכדומה.

<תמר לוי בונה: זה סעיף תפעולי לחלוטין.

משה גפני: מי בעד אישור הבקשה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה נתקבלה.

משה גפני: בקשה מספר 68-002 – לשכת האוכלוסין.

<אביעד שוורץ: הפנייה נועדה להעביר עודפי תקציב משנת התקציב 2017 לשנת התקציב 2018 בסך 95.8 מיליון ש"ח במזומן מתוכניות שונות של בניית לשכות ושיפוץ לשכות, גם ללשכות חדשות שנפתחו בזמן האחרון.

משה גפני: למה זה לא בבסיס?

משה גפני: אלה דברים בסיסיים שנמצאים במשרד.

משה גפני: למה זה בעודפים?

<אביעד שוורץ: הם גם נמצאים בבסיס אבל, כמו הרבה חוזים, הם חוצי שנות תקציב ולכן כאשר מתחייבים לשיפוץ משלמים לפי הביצוע, כאשר החוזה התחיל כבר ב-2017 אבל הוא נמשך אל תוך שנת 2018.

<אביעד שוורץ: זה גם הרבה חוזי מחשוב, תפעול מערכות מחשוב, שיפוץ מתקן אכיפה, הזמנת חומרים לתעודות הביומטריות על מנת להפוך את השירות לזמין ומהיר.

משה גפני: מי בעד אישור הבקשה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה נתקבלה.

משה גפני: אני מבקש להודיע, במשרד להגנת הסביבה הייתה פנייה, ואני הגשתי עליה רביזיה בגלל שרציתי שיטפלו בעניין של חברת "אמניר".

משה גפני: קיבלתי מכתב מן המשרד, וגם דיבר אתי השר אלקין.

משה גפני: זה שנעכב להם את הכסף לא יפתור את הבעיה.

משה גפני: עם הבעיה הזאת נצטרך להתמודד מול משרד האוצר, ביחד עם המשרד להגנת הסביבה.

משה גפני: על כן לגבי התוכניות של משרד להגנת הסביבה, אני מסיר את הרביזיה בפנייה שמספרה 26-001.

משה גפני: תודה רבה.

משה גפני: הישיבה נעולה.